Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 2. melléklet a 118/2011. (VII. 11.) Korm. rendelethez
Paragraph Index: 496

g) annak biztosítása, hogy a folyamat vagy annak bármilyen utólagos módosítása összhangban legyen az engedélyes politikáival, stratégiáival, terveivel és célkitûzéseivel. 2.5.2.0200. Minden egyes folyamatra vonatkozóan meg kell határozni az ellenõrzési, vizsgálati, verifikációs és validációs tevékenységeket, azok elfogadási kritériumait és az ezen tevékenységek végrehajtására vonatkozó kötelezettségeket. Meg kell határozni, hogy mely tevékenységeket és mikor kell a munkavégzéstõl független munkavállalóknak vagy csoportoknak végrehajtaniuk. 2.5.2.0300. A hatékonyság fenntartása érdekében a folyamatokat értékelni kell. 2.5.2.0400. Az egyes folyamatokban meghatározott tevékenységeket érvényes dokumentációk, így különösen eljárásrendek, utasítások, rajzok vagy más megfelelõ eszközök felhasználásával kell végrehajtani. Az elõírt dokumentumok és eszközök megfelelõségének és hatékonyságának biztosítása érdekében, azokat idõszakosan felül kell vizsgálni. Az eredményeket össze kell hasonlítani a várt értékekkel. 2.5.2.0500. Az irányítási rendszeren belül szabályozni kell a külsõ szervezetek által szerzõdéses formában végzett folyamatokat. A beszállítók által végrehajtott folyamat esetén is az engedélyes viseli a teljes felelõsséget. 2.5.3. Általános irányítási rendszerfolyamatok 2.5.3.0100. Az irányítási rendszerben legalább az alábbi általános folyamatokat kell kidolgozni és bevezetni. Dokumentumok kezelése 2.5.3.0200. A dokumentumok készítését és felhasználását szabályozni kell. A dokumentumok készítésére, módosítására, felülvizsgálatára vagy jóváhagyására kompetenciával rendelkezõ munkavállalókat kell kijelölni, és hozzáférést kell biztosítani számukra az összes olyan információhoz, amelyek a bemenõ adatok vagy a döntések megalapozásához szükségesek. Biztosítani kell azt, hogy a dokumentumok felhasználói megfelelõ és érvényes dokumentációt használjanak és ismerjék azokat. 2.5.3.0300. A dokumentumok módosításait felül kell vizsgálni, dokumentálni kell, és ugyanolyan szintû jóváhagyásnak kell alávetni, mint az eredeti dokumentumokat. Termékek kezelése 2.5.3.0400. A termékekre vonatkozó specifikációkat és követelményeket – beleértve a késõbbi módosításokat is – a meghatározó szabványok szerint kell kidolgozni. A termékleírásnak tartalmaznia kell a vonatkozó követelményeket. Azonosítani és ellenõrizni kell az egymással kapcsolatban vagy kölcsönhatásban levõ termékeket. 2.5.3.0500. Az ellenõrzési, tesztelési, jóváhagyási és érvényesítési tevékenységeket be kell fejezni a termékek átvétele, kivitelezése vagy üzemszerû használatbavétele elõtt. Ezen tevékenységekhez használt eszközöknek és berendezéseknek megfelelõ típusúnak, mérési tartományúnak és pontosságúnak kell lenniük. 2.5.3.0600. Az engedélyesnek igazolnia kell, hogy a termékek megfelelnek a követelményeknek, és biztosítania kell, hogy a termékek üzem közben megfelelõen mûködjenek. 2.5.3.0700. A termékeket oly módon kell elõállítani, hogy lehetõvé váljon a velük szemben támasztott követelmények teljesülésének igazolása. 2.5.3.0800. Biztosítani kell, hogy a termékek ne kerülhessék el az elõírt igazolási mûveleteket. 2.5.3.0900. A termékek megfelelõ használata érdekében azonosítani kell a termékeket. Ahol a termékek nyomon követhetõsége követelmény vagy szükséges, ott az engedélyesnek szabályoznia és dokumentálnia kell a termék egyedi azonosítását. 2.5.3.1000. A termékeket az elõírások szerint kell kezelni, szállítani, tárolni, karbantartani és üzemeltetni annak érdekében, hogy elkerülhetõ legyen sérülésük, elvesztésük, megrongálódásuk vagy helytelen felhasználásuk. Feljegyzések kezelése 2.5.3.1100. A folyamatok dokumentációjában meg kell határozni a szükséges feljegyzéseket, és azok kezelését szabályozni kell. Minden feljegyzésnek olvashatónak, teljesnek, azonosíthatónak és könnyen visszakereshetõnek kell lennie. 2.5.3.1200. Úgy kell meghatározni a feljegyzések és a kapcsolódó vizsgálati anyagok és mintadarabok vagy próbatestek megõrzési idejét, hogy az összhangban legyen a jogszabályi elõírásokkal és az engedélyes tudásbázis-kezeléssel kapcsolatos kötelezettségeivel. A feljegyzésekhez használt hordozóeszközöknek biztosítaniuk kell a feljegyzések olvashatóságát az adott feljegyzésre meghatározott megõrzési idõ alatt. Beszerzés 2.5.3.1300. A beszállítókat meghatározott kritériumok alapján kell kiválasztani, és teljesítményüket értékelni kell. 2.5.3.1400. A beszerzésekre vonatkozó követelményeket a beszerzési dokumentumokban kell kidolgozni és meghatározni. A termék felhasználása elõtt a engedélyesnek bizonyítékkal kell rendelkeznie arra vonatkozóan, hogy a termék megfelel ezeknek a követelményeknek. 2.5.3.1500. A beszerzési dokumentumokban meg kell határozni a nemmegfelelõségek jelentésére és feloldására vonatkozó követelményeket. Kommunikáció 2.5.3.1600. A biztonsági, egészségügyi, környezetvédelmi, fizikai védelmi, minõségügyi és gazdasági célkitûzések szempontjából meghatározó információkat meg kell ismertetni az engedélyes szervezetéhez tartozó személyekkel és szükség esetén más érdekelt felekkel. 2.5.3.1700. Belsõ kommunikációt kell folytatni az engedélyes szervezetének különbözõ szintjei és funkciói között az irányítási rendszer megvalósításával és hatékonyságával kapcsolatban. Külsõ kommunikációt kell folytatni a szervezet tevékenységének végrehajtásában érdekelt felekkel. Szervezeti és mûködési változások kezelése 2.5.3.1800. A szervezeti és mûködési változásokat értékelni és osztályozni kell abból a szempontból, hogy mennyire fontosak a nukleáris biztonság tekintetében, és minden változást indokolni és igazolni kell. 2.5.3.1900. Az ilyen változások végrehajtását tervezni, ellenõrizni, kommunikálni, nyomon követni és dokumentálni kell annak érdekében, hogy a nukleáris biztonság ne sérüljön. 2.6. MÉRÉS, ÉRTÉKELÉS ÉS FEJLESZTÉS 2.6.1. Monitorozás és mérés 2.6.1.0100. Az irányítási rendszer hatékonyságátmonitorozniés mérni kellannakigazolásacéljából,hogy a folyamatok képesek a tervezett eredmények elérésére és a fejlesztési lehetõségek meghatározására. 2.6.2. Önértékelés 2.6.2.0100. Minden vezetõi szinten önértékelést kell végezni az irányítási rendszer hatékonyságának értékelése és a biztonsági kultúra javítása céljából. 2.6.3. Független értékelés 2.6.3.0100. A felsõ vezetõség rendszeres idõközönként független értékeléseket rendel el:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes